**Vremea asta nu-i a mea**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea asta-i tare grea,

Am ajuns prin Grecia,

Am ajuns prin Grecia,

Că am mâini şi pot lucra.

Vremea asta nu-i a mea,

Am ajuns în Spania,

Am ajuns în Spania,

Un bănuţ voi aduna,

Nevasta mi-oi îmbrăca.

Vremea nu-i cu oamenii

Nu ştiu mâine unde-oi fi,

Nu ştiu mâine unde-oi fi,

Dar am gură şi-oi doini,

Amarul l-oi îndulci.

Mă întreb de-atâtea ori

De ce oare să-nconjori,

De ce oare să-nconjori

Toată lumea de cu zori

Şi de ce să fii argat

Când avem un plai bogat,

De el dorul mi-i legat.